कालू भाई प्रजापति जी (काका) 40 वर्षों से यही कर रहे हैं, उनके पिता भी यही काम करते थे और अब काका के तीनों बेटों ने यह विरासत संभाल ली है। बारहवीं तक पढ़ चुका उनका पोता आकाश भी हँसता हुआ दिन भर साथ लगा रहता है। मिट्टी से बनी वस्तुएँ, तो नुक़सान होना भी तय है। मेरे इसी सवाल पर काका ने बड़ी सहजता से बताया कि पहले बहुत परेशानी थी पर अब हम एडवांस ले लेते हैं। महंगाई बढ़ रही और बनाने में भी बहुत खर्च होता है। मकान भी बनाना है उन्हें।